אפצ'י

אפצ'י היה גור חתולים שווינטר אימצה בספר השני בסדרה, טווי החלומות.

הוא מתואר כגור קטן ורזה עם עיניים ירוקות גדולות ופרווה מנומרת בגווני כתום-זהב.

ווינטר מוצאת אותו בתוך שיח רוזמרין בדרכה חזרה מבית הספר עם קית כשהוא רועד ורטוב. קית מביאה לו שאריות של כריך נקניק שהוא מיד טורף ונושך גם את האצבע שלה. קית מתלוננת שהוא פראי, ווינטר צוחקת ואומרת שהוא רק רעב, ובעקבות כך מחליטה לקחת אותו איתה הביתה כיוון שעוד מעט יתחיל החורף ואין לו בית. קית בטוחה שהוריה של ווינטר לא ירשו לה לאמץ אותו, אבל ווינטר מכניסה אותו אל תוך המעיל שלה ולוקחת אותו הביתה בכל מקרה. אפצ'י המפוחד שורט את ווינטר שש פעמים בבטן וניגש מיד לאכול ולשתות את המים והנקניק שווינטר נותנת לו. כשלורה, אמא של ווינטר, מגיעה היא מסכימה להשאיר אותו אצלם בבית אבל מתלוננת על השימוש בכלי האוכל היקרים שלה בשביל אפצ'י. היא מסיעה לאחר מכן את ווינטר לחנות החיות ועד שטום, אביה של ווינטר, מגיע הביתה, לאפצ'י כבר יש ארגז חול בצבע ירוק מנטה, חול ריחני, מזון חתולים משובח וכדור צהוב עם פעמון למשחק. טום מסכים לאמץ את אפצ'י אך לא מפסיק להתעטש כתוצאה מאלרגיה לחתולים. ווינטר מחליטה לקרוא לו אפצ'י בגלל ההתעטשויות של אביה אך מהר מאוד מבינה המשפחה שייתכן ויצטרכו למסור את אפצ'י בגלל האלרגיה של טום. באותו הלילה כשווינטר נקראת על ידי הצרצרים לעלות לארץ קסם, אפצ'י נושף בכעס למראה ווינטר הפיה, שבעיניו נראית כמו פרפר גדול. הוא מתנפל על ווינטר ואחד הצרצרים נחלץ לעזרתה לאחר שהיא מבקשת מהם עזרה. כשהיא חוזרת מארץ קסם אל מיטתה היא נרדמת עם אפצ'י בזרועותיה.

בבוקר למחרת ווינטר תופסת את אפצ'י יושב ולועס את שקיק אבקת הקסם שלה, שקיבלה בסוף הספר הראשון בסדרה, אבני הכוח. היא ישר קופצת מהמיטה ונלחמת עם אפצ'י עד שהיא מצליחה לקחת ממנו את השקיק, שכעת נוצר בו חור זעיר. היא מסתכלת עליו כדי לוודא שלא בלע מהאבקה ושהוא עדיין נראה כמו עצמו. קית משחקת איתו קצת לפני ששתיהן הולכות לבית הספר. במהלך אותו יום הלימודים ווינטר עוברת בין חברותיה ושואלת אותן אם ירצו לאמץ את אפצ'י אך לרובן כבר יש חיות מחמד או שהן לא אוהבות חתולים. היא מנסה לשאול גם את מגי , אדוארד וכריסטי אך נענית בשלילה. כשהיא חוזרת לחדרה ומלטפת את אפצ'י שישן הוא מתעורר ואומר "מו" ברצינות. ווינטר המופתעת שואלת אותו מה הוא עושה ואפצ'י מסביר לה בזלזול שהוא פרה מדברת. ווינטר מיד מבינה שאפצ'י אכן בלע מעט מאבקת הקסם והיא מתקשרת אל מגי ואדוארד בבקשת עזרה. מגי רק צוחקת ואדוארד מציע לה להשתמש באבקת הקסם שוב, רק שהיא עוד לא למדה איך משתמשים בה. אפצ'י ממשיך לגעות כמו פרה, אז ווינטר אוסרת עליו לדבר ליד ההורים שלה, כדי שלא ידעו על כך. באותו הערב ווינטר מחליפה את האוכל של אפצ'י בחציר וחלב. טום כבר לא מתעטש לידו.

ווינטר מתחילה באותו הלילה ללמוד יחד עם מגי ואדוארד אצל איזמרגדה איך משתמשים באבקת הקסם. בסוף השבוע לאחר מכן מתקיים יום הולדתה של כריסטי ואפצ'י נשאר בבית בלו בלי ווינטר, לכן היא נאלצת לספר להוריה על הפיכתו של אפצ'י לחתול-פרה מדברת. פניה של לורה מאדימים בכעס, היא כבר לא רגילה לדברים שהקסם גורם והיא נסערת מאוד מכך. ווינטר מבטיחה שהיא עובדת על להחזיר אותו בחזרה להיות חתול רגיל ולורה מתרצה.

אפצ'י בטעות גועה פעם אחת ליד קית שיכולה להישבע ששמעה אותו גועה אבל ווינטר קובעת שפשוט יש לו יללות משונות והיא סתם עייפה.

מגי מתארחת אצל ווינטר לילה אחד אחרי ארץ קסם ושמחה לפגוש את אפצ'י המפורסם, ששמעה עליו רבות מווינטר. אפצ'י ישן על בטנה באותו הלילה.

בתור פרה מדברת אפצ'י לא רודף אחרי ווינטר הפיה, אלא יושב בנחת על מיטתה ולפעמים אוכל את השאריות של ווינטר ממה שאכלה כשהכינה שיעורי בית. הוא מבקש מדי פעם מווינטר שתחלוב אותו ותהנה מהחלב הטרי והמשובח שלו, שבא גם בטעמי משמש, פטל ותות. הוא שוקל לפתוח מחלבה קטנה ולמכור גם גבינות ושוקו. ווינטר מתעצבנת ומטיחה בו שהוא לא פרה וכדאי שיבין זאת. גם מטום הוא מבקש פעם השקעה כספית ברעיון הזה. רק לורה מעריכה אותו, וחושבת לעצמה שהוא יצירתי מאוד.

לאחר אימונים רבים ולאחר שהביסה את בוגוס בעזרת אבקת הקסם בסוף טווי החלומות, מנסה ווינטר שוב להפוך את אפצ'י בחזרה לחתול רגיל, ואכן מצליחה.

הוא תוקף גוזל.

### הגורים של אפצ'י

אפצ'י נפטר ככל הנראה כשהייתה אמרלד, בתה של ווינטר, צעירה מאוד. כשכבר היה זקן הוא הצליח, במפגש קצר אחד עם החתולה של השכנים להביא לעולם חמישה גורים:

* פאו, החתולה של אמרלד שאותה קיבלה כשהייתה אמרלד בת 3.
* בנג'י, חתול אפור בעל מבט פראי שנמסר ללורה וטום, אך נמצא רוב הזמן אצל השכנים שלהם, כיוון שהם עצמם מטיילים סביב העולם.
* צ'יזי קראסט, חתול מטופח ומנומר בגווני כתום-זהב שנמסר לכריסטי ונולן.
* גור בשם לא ידוע, שנותר בבית השכנים, עם החתולה אשר הולידה אותם עם אפצ'י.
* גור בשם לא ידוע, שנותר בבית השכנים, עם החתולה אשר הולידה אותם עם אפצ'י.

## מידע אקראי

* ווינטר לפעמים מרגישה שרק הוא מבין אותה
* אפצ'י מפחד מרעמים-הוא בורח ומסתתר מתחת לספה בכל פעם שהוא שומע אותם